น้ำมัน,ทองคำตลาดโลกปิดพุ่ง/ดาวโจนส์ร่วงอีก
หุ้นดาวโจนส์ปิดร่วง 236.94 จุด ด้านราคาน้ำมันพุ่ง2.62 ดอลลาร์ ขณะที่ทองคำบวกแรง 25.3 ดอลลาร์
20 พ.ค. 2565

ดัชนีเฉลี่ยอุตสาหกรรมดาวโจนส์ปิดที่ 31,253.13 จุด ลดลง 236.94 จุด หรือ -0.75%, ดัชนี เอสแอนด์พี 500 ปิดที่ 3,900.79 จุด ลดลง 22.89 จุด หรือ -0.58% และดัชนี แนสแดค ปิดที่ 11,388.50 จุด ลดลง 29.66 จุด หรือ -0.26% นักลงทุนยังคงวิตกกังวลเกี่ยวกับภาวะเงินเฟ้อและผลกระทบจากการที่ธนาคารกลางสหรัฐ (เฟด) เร่งปรับขึ้นอัตราดอกเบี้ยสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิ.ย. เพิ่มขึ้น 2.62 ดอลลาร์ หรือ 2.4% ปิดที่ 112.21 ดอลลาร์/บาร์เรล สัญญาน้ำมันดิบเบรนท์ (BRENT) ส่งมอบเดือนก.ค. เพิ่มขึ้น 2.93 ดอลลาร์ หรือ 2.7% ปิดที่ 112.04 ดอลลาร์/บาร์เรล ได้แรงหนุนจากการอ่อนค่าของสกุลเงินดอลลาร์ รวมทั้งการคาดการณ์ที่ว่าอุปสงค์น้ำมันในจีนจะเริ่มฟื้นตัวขึ้น เมื่อนครเซี่ยงไฮ้ยุติการใช้มาตรการล็อกดาวน์ในวันที่ 1 มิ.ย.นี้ราคาทองคำโคเม็กซ์งวดส่งมอบเดือน มิ.ย. เพิ่มขึ้น 25.3 ดอลลาร์ หรือ 1.39% ปิดที่ 1,841.2 ดอลลาร์/ออนซ์